**Pranešimas žiniasklaidai**

2022 vasario 10 d.

**„Samsung“ pristatė laukiamiausių flagmanų seriją: dar kokybiškesnės „asmenukės“ ir per 20 min. visai dienai įkraunamas išmanusis**

**Taip lengviau: greitasis skaitymas**

|  |
| --- |
| * **Vakar pristatyta „Samsung Galaxy S22“ išmaniųjų serija** * **„Samsung“ net tris kartus sumažino „S-Pen“ rašiklio vėlavimą „Galaxy S22 Ultra“ išmaniuosiuose** * **„Galaxy S22“ serijos modeliuose itin daug dėmesio skirta jų galimybėms fotografuoti prasto apšvietimo sąlygomis** * **„Galaxy Tab S8 Ultra“ ekranas yra vienas didžiausių planšetinių kompiuterių rinkoje – net 14,6 colių (apie 38 cm)** |

**Vakar įvyko vienas svarbiausių „Samsung“ metų renginių, kurio metu Pietų Korėjos technologijų milžinė pristatė naująją „Galaxy S22“ išmaniųjų seriją. Taip pat parodyti ir „Galaxy Tab S8“ planšetiniai kompiuteriai. Plačiau renginio metu pristatytas naujienas pranešime žiniasklaidai aptaria „Bitės Profai“.**

„Samsung Galaxy S“ įrenginiai garsėja savo kokybe, o naujų modelių pristatymas dažnai diktuoja tendencijas, kurių tais metais laikosi kiti išmaniųjų telefonų gamintojai. Šiemet „Samsung“ savo gerbėjus nustebino trimis išmaniaisiais telefonais: „Galaxy S22“, „Galaxy S22+“ ir „Galaxy Ultra“. Didžiulio dėmesio sulaukė ir „Galaxy Tab S8“ serijos planšetiniai kompiuteriai: dabar jie erdvesnio ekrano ir plonesni“, – sako „Bitės Profas“ Martynas Vrubliauskas.

**Dar ryškesni ekranai ir puikios „asmenukės“**

Nors „Galaxy S22“ ir „Galaxy S22+“ dizainas panašus į praėjusių metų modelių „Galaxy S21“ ir „Galaxy S21+“, tačiau briaunos kampuotesnės ir šiek tiek primena „iPhone 12“ serijos išvaizdą. Pagrindinis dizaino akcentas – kameros iškilimas, kuris labiau atskirtas nuo korpuso ir atrodo moderniai.

„Telefonai gavo plokščius, „Full HD+“ raiškos, „Dynamic AMOLED 2X“ technologijos ekranus, galinčius perduoti vaizdą 120 Hz dažniu. Todėl vaizdas ekrane bus malonesnis akiai ir susidarys įspūdis, kad telefonas veikia greičiau. Be to, jie dengti nauju „Gorilla Glass Victus +“ stiklu, geriau apsaugančiu juos nuo įbrėžimų ir yra kur kas ryškesni nei praėjusių metų modeliuose“, – pasakoja M. Vrubliauskas.

Lyginant su praėjusių metų modeliais, „Galaxy S22“ ir „Galaxy S22+“ integruotos mažesnės talpos baterijos. Visgi dėl naujo procesoriaus ir galimybės nustatymuose pasirinkti jo našumo lygį, jos tarnaus ilgiau.

Patobulintos ir išmaniųjų kameros: išgausite aukštos kokybės nuotraukas net ir naudojant priekinę kamerą, kai apšvietimas – prastas. Juose rasite 50 MP standartinį, 12 MP itin plataus matymo kampo ir 10 MP teleobjektyvą. Pastarais vaizdą priartins net tris kartus, išlaikant aukštą nuotraukų kokybę.

Abu telefonus galėsite rinktis iš keturių spalvų: fantomo juodos, fantomo baltos, žalios ir rožinio aukso.

**Įkrausite vos per 20 min.**

Flagmano „Galaxy S22 Ultra“ dizainas gerokai skiriasi nuo „Galaxy S22“ ir „Galaxy S22+“. Jo kampai šiek tiek kvadratiniai ir stipriai primena „Samsung Note 20 Ultra“ serijos išmanųjį.

„Telefone integruotas net 1750 nitų ryškumo ekranas, kuriame, net ir tiesioginiuose saulės spinduliuose, lengvai įžiūrėsite žinutę ar nuotrauką socialiniuose tinkluose. Taip pat jame, kaip ir visuose serijos išmaniuosiuose maksimalus ekrano atkuriamasis dažnis yra 120HZ“, – sako M. Vrubliauskas.

„Galaxy S22 Ultra“ turėtojai taip pat galės naudotis „S-Pen“ rašikliu, kurio atsako vėlavimą „Samsung“ sumažino net tris kartus. Rašiklį vartotojai ras pačio telefono viduje, tad nereikės jo atskirai nešiotis. „Galaxy S22 Ultra“ galėsite rinktis iš keturių spalvų: fantomo juodos, fantomo baltos, žalios ir naujos – burgundinės.

„Galaxy S22“ serijos išmaniuosiuose itin daug dėmesio skirta fotografavimui prasto apšvietimo sąlygomis. Dėl pažangesnių objektyvų ir didelių sensorių net ir nakties metu darytos nuotraukos bus itin ryškios ir kontrastingos. „Galaxy S22“ išmanųjį galėsite krauti 25 W krovimu, o „Galaxy S22+“ ir „Galaxy S22 Ultra “greituoju 45 W krovimu, tad, gamintojo teigimu, 20 min. krovimo užteks visai dienai.

**Kur kas geresnis garsas**

„Samsung“ pristatė ir atnaujintą „Galaxy Tab S8“ planšečių seriją, kurią sudaro trys įrenginiai: „Galaxy Tab S8“, „Galaxy Tab S8+“ ir „Galaxy Tab S8 Ultra“.

„Visose integruotas vienas sparčiausių „Snapdragon 8 Gen 1“ procesorių rinkoje, kuris be vargo susitvarkys su kasdienėmis užduotimis ar žaidimais. „Galaxy Tab S8“ serijos modeliai gavo ryškius ir erdvius ekranus, o „Galaxy Tab S8 Ultra“ ekranas yra vienas didžiausių planšetinių kompiuterių rinkoje – net 14,6 colių, tad bus idealus filmų peržiūroms“, – sako M. Vrubliauskas.

Planšetėse integruoti keturi garsiakalbiai su „Dolby Atmos“ technologija atkurs sodrų ir kokybišką skambesį. O trys mikrofonai leis, pavyzdžiui, nuotolinio skambučio metu geriau girdėti balsą net ir triukšmingoje aplinkoje. Naudinga ir tai, kad planšečių atmintį galėsite praplėsti atminties kortele „microSD“ iki 1 TB.

„Galaxy Tab S8 Ultra“ gavo dvigubas priekinę bei galinę kameras. Priekinėje integruota „Automatinio kadravimo“ funkcija pokalbio metu bus sufokusavusi ir aiškiai rodys jus, net jei skambučio metu judėsite ar vaikščiosite, taip pat sufokusuos ir kitą žmogų – jei jis irgi prisijungs prie skambučio. Planšetės palaikys 45 W greitąjį krovimą ir atkeliaus su sumažinto vėlavimo „S-Pen“ rašikliu. Atnaujintos ir įrenginių baterijos, kurios užtikrins ilgesnį naudojimosi įrenginiu malonumą.

Šį straipsnį parengė išmaniųjų įrenginių ekspertai – BITĖS Profai. Jie kasdien rūpinasi, kad platformoje [bite.lt/profai](https://www.bite.lt/profai) sužinotumėte visas technologijų naujienas ir patarimus. Norite su BITĖS Profais pasitarti gyvai? O gal iškilo išmaniosios įrangos problema, kurią jie galėtų išspręsti? Užsukite į didžiųjų miestų BITĖS salonus. Nuo pirmadienio tik BITĖS klientams pagalba ir konsultacijos nemokamos.

**Apie „Bitė Lietuva“**

„Bitė“ kuria patikimą, greitą ir išmanų tinklą. Ir tuo pačiu rūpinasi, kad kvapą gniaužiančios technologijų galimybės neliktų vien inovacijų konferencijose, o būtų nuolat naudojamos kasdienybėje. Todėl „Bitė“, išmaniuosius sprendimus darydama tokiais paprastais ir patogiais, kasdien lengvina savo klientų gyvenimą.

**Daugiau informacijos:**

Jaunius Špakauskas

„Bitė Lietuva“ Korporatyvinės komunikacijos vadovas

+370 682 66188, [Jaunius.Spakauskas@bite.lt](mailto:Jaunius.Spakauskas@bite.lt)